CELEX: 52017DC0046
Language: bg
Date: 2017-01-26
Title: ПРОЕКТ НА КОРИГИРАЩ БЮДЖЕТ № 1 КЪМ ОБЩИЯ БЮДЖЕТ ЗА 2017 г. Придружаващ предложението за мобилизирането на средства от фонд „Солидарност“ на Европейския съюз с цел предоставяне на помощ на Обединеното кралство, Кипър и Португалия

ЕВРОПЕЙСКА КОМИСИЯ
            Брюксел, 26.1.2017
            COM(2017) 46 final
            ПРОЕКТ НА КОРИГИРАЩ БЮДЖЕТ № 1КЪМ ОБЩИЯ БЮДЖЕТ ЗА 2017 г.
            Придружаващ предложението за мобилизирането на средства от фонд „Солидарност“ на Европейския съюз с цел предоставяне на помощ на Обединеното кралство, Кипър и Португалия
            
               
         
         
            
               Като взе предвид:
            
            
               –Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
            
            
               –Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза
                  1
               , и по-специално член 41 от него,
            
            
               –общия бюджет на Европейския съюз за 2017 финансова година, приет на 1 декември 2016 г.
                  2
               ,
            
            
               С настоящото Европейската комисия представя на Европейския парламент и на Съвета проект на коригиращ бюджет № 1 към бюджета за 2017 г.
            
            
               ПРОМЕНИ В ПРИХОДНАТА И РАЗХОДНАТА ЧАСТ НА БЮДЖЕТА ПО РАЗДЕЛИ
            
            
               Промените в приходната и разходната част на бюджета по раздели са достъпни в EUR-Lex (
               
                  http://eur-lex.europa.eu/budget/www/index-bg.htm
               
               ). За информация като бюджетно приложение се прилага версия на английски език на промените в тези части.
            
            
               СЪДЪРЖАНИЕ
            
            
            
               1.
                     Въведение
                     
            
            
               2.
                     Мобилизиране на средства от фонд „Солидарност“ на Европейския съюз
                     
            
            
               2.1Обединено кралство — наводнения през 2016 г.
            
            
               2.2Кипър — суша и пожари през 2016 г.
            
            
               2.3Португалия — пожари на остров Мадейра през 2016 г.
            
            
               3.
                     Финансиране
                     
            
            
               4.
                     Заключение
                     
            
            
            
            
         
         
            
            
            
            
            
            
            
            
            
            
               1.Въведение
            
            
               Проект на коригиращ бюджет (ПКБ) № 1 за 2017 г. се отнася до мобилизирането на средства от фонд „Солидарност“ на Европейския съюз в размер на 71 524 810 евро под формата на бюджетни кредити за поети задължения и за плащания. Мобилизирането на средства е свързано с наводнения в Обединеното кралство, суша и пожари в Кипър и пожари в Португалия.
            
            
               2.Мобилизиране на средства от фонд „Солидарност“ на Европейския съюз
            
            
               През септември 2016 г. Комисията получи окончателно изготвеното заявление за финансова помощ от фонд „Солидарност“ на Европейския съюз във връзка с наводненията в Обединеното кралство, след първоначалното представяне на непълно заявление, получено през февруари 2016 г.  През септември 2016 г. Комисията също така получи две заявления за финансова помощ от фонд „Солидарност“ на Европейския съюз във връзка със сушата и пожарите в Кипър, както и с пожарите в Португалия. 
            
            
               Службите на Комисията разгледаха задълбочено заявленията в съответствие с Регламент (ЕО) № 2012/2002 на Съвета
                  3
                за създаване на фонд „Солидарност“ на Европейския съюз (наричан по-долу „Регламентът“), и по-специално с членове 2, 3 и 4 от него. 
            
            
               Най-важните елементи на оценките са обобщени по-долу.
            
            
               2.1Обединено кралство — наводнения през 2016 г.
            
            
               (1)От декември 2015 г. до януари 2016 г. обилни валежи и силни ветрове доведоха до наводнения и повреди по инфраструктурата, причинявайки разрушения на обществената и частната инфраструктура и на частни домове, а също и в селското стопанство. Общо 11 региона бяха засегнати
                  4
                в Обединеното кралство. Събитията включваха редица големи бури като бурята „Дезмънд“ на 5 и 6 декември и бурята „Ева“ на 24 декември.
            
            
               (2)Наводнението е с природен характер, поради което попада в основното приложно поле на фонд „Солидарност“ на Европейския съюз.
            
            
               (3)Заявлението на Обединеното кралство беше първоначално получено на 26 февруари 2016 г. в рамките на дванадесетседмичния срок след регистрирането на първата щета на 5 декември 2016 г. В своето заявление органите на Обединеното кралство подчертаха, че оценката на щетите е била непълна и че съответните данни не са били окончателни. Окончателното заявление беше подадено едва на 22 септември 2016 г., след като Комисията написа официално писмо до органите на Обединеното кралство и определи краен срок — до края на септември 2016 г.
            
            
               (4)Обединеното кралство не поиска да му бъдат предоставени средства авансово.
            
         
         
            
               (5)Органите на Обединеното кралство първоначално оцениха общите преки щети, причинени от бедствието, на 2 300 милиона евро. В тяхното окончателно заявление от 22 септември тази цифра беше актуализирана на 2 412,042 милиона евро. Тази сума представлява 73% от прага за „големи бедствия“ за мобилизиране на средства от фонд „Солидарност“ на Европейския съюз, който праг възлиза на 3 312,242 милиона евро, приложим за Обединеното кралство през 2016 г. (т.е. 3 милиарда евро по цени от 2011 г.). 
            
            
               (6)Тъй като общият размер на преките щети остава под прага за големи бедствия за задействане на фонд „Солидарност“, заявлението беше представено и разгледано въз основа на критериите за „регионални бедствия“, определени в член 2, параграф 3 от Регламента, в който регионалното бедствие се определя като всяко природно бедствие, което предизвиква преки щети в регион на ниво NUTS 2 на отговаряща на условията държава в размер на над 1,5 % от брутния вътрешен продукт (БВП) на този регион. Заявлението на Обединеното кралство се отнася до няколко региона на ниво NUTS 2 (вж. бележката под линия по-горе). Докладваните преки щети в размер на 2 412,042 милиона евро представляват 5,77 % от среднопретегления БВП на засегнатите от бедствието региони (41 784 милиона евро по данни от 2014 г.) и надвишават прага от 1,5 %, посочен в член 2, параграф 3 от Регламента. Поради това подаденото от Обединеното кралство заявление отговаря на условията за отпускане на средства от фонд „Солидарност“.
            
            
               (7)Що се отнася до въздействието и последствията от бедствието, 16 143 домакинства бяха наводнени, а около 3 600 домакинства трябваше да бъдат настанени във временни жилища. Обединеното кралство също така съобщи, че са от наводнения са пострадали 4 985 дружества. През периода 1 700 военнослужещи бяха мобилизирани да помагат в спасителните операции и усилията за възстановяване, като около 700 от тях бяха на място във всеки един момент. В очакване на наводненията бяха издадени предупреждения за наводнения и при необходимост хората бяха евакуирани от домовете си. Когато беше възможно, бяха поддържани съществуващите защитни съоръжения срещу наводнения и бяха издигнати повече от 5 km временни защитни съоръжения. Четиридесет и три допълнителни помпи бяха разположени предварително в засегнатите райони, а запушените речни корита бяха разчистени, за да се сведат до минимум щетите. Бедствието оказа явно въздействие върху туристическия сектор (напр. отмяна на хотелски резервации, по-малко туристи), като само в северната част на Англия 35% от дружествата в туристическия сектор се намират в райони, засегнати от наводненията. Земеделските стопанства също претърпяха загуба на продукция. Въздействието включва щети или загуба на установени и складирани култури, невъзможност за достъп до твърда земя, разходи за преместване на добитък и за разчистване. Най-значително въздействие обаче беше оказано върху транспортната инфраструктура. Важни мостове бяха повредени или разрушени. Например, повредите по виадукта „Lamington“ близо до Локърби доведоха до спиране на движението по „West Coast Mainline“ — главна железопътна линия между Англия и Шотландия. 
            
            
               (8)Органите на Обединеното кралство изчислиха, че разходите за основните неотложни и възстановителни действия, отговарящи на условията по член 3, параграф 2 от Регламента, възлизат на 408,232 милиона евро, като тези разходи бяха представени с разбивка по видове действия. Най-големият дял от разходите за тези действия (над 338 милиона евро) е свързан с транспортния сектор. Втората по големина част от разходите е свързана с укрепването на превантивната инфраструктура и е на стойност над 32 милиона евро. 
            
            
               (9)Засегнатите региони са „по-слабо развити региони“, „региони в преход“ и „по-силно развити региони“ по линия на европейските структурни и инвестиционни фондове (ЕСИ фондове) (за периода 2014—2020 г.). Органите на Обединеното кралство заявиха, че разпределените за тях средства от Европейския земеделски фонд за развитие на селските райони (ЕЗФРСР) се използват за подпомагане на земеделските стопани при тяхното възстановяване въз основа на подадени заявления. Органите прехвърлиха 12,5 милиона евро за възстановяването на производствения потенциал на селското стопанство, засегнат от природните бедствия и катастрофичните събития, и за въвеждането на подходящи превантивни мерки.
            
            
               (10)Що се отнася до прилагането на законодателството на Съюза относно предотвратяването и управлението на риска от бедствия в момента няма процедура за нарушение в ход. С регламентите относно риска от наводнения (от 2009 г.) се изпълнява директивата на ЕС относно оценката и управлението на риска от наводнения. Директивата осигурява рамка на високо равнище за намаляване на рисковете от причиняване на щети от наводнения на общностно равнище и позволява на държавите членки да използват съществуващите си оценки и планове за риска от наводнения, за да изпълнят изискванията на директивата. Агенцията за околна среда и другите органи за управление на риска използваха съществуващите подробни карти и планове за риска от наводнения, когато това беше възможно. Те ще бъдат допълнени от планове за управление на риска от наводнения, в които за първи път се събират на едно място мерки за справяне с всички източници на местни наводнения в отделни райони на Англия.
            
            
               (11)Към датата на подаване на заявлението по отношение на Обединеното кралство нямаше задействана процедура за установяване на неизпълнение на задължение във връзка със законодателството на Съюза, което се отнася до характера на бедствието.
            
            
               (12)Органите на Обединеното кралство потвърдиха, че допустимите разходи нямат застрахователно покритие.
            
            
               2.2Кипър — суша и пожари през 2016 г.
            
            
               (1)През периода от октомври 2015 г. до юни 2016 г. остров Кипър пострада от много ниско ниво на валежи, съчетано с изключително високи температури, довели до тежка суша и загуба на реколтата от важни култури, горски и полски пожари, недостиг на вода в селското стопанство и за населението, и произтичащите от това проблеми за водоснабдителните системи. През юни 2016 г. ситуацията ескалира в два големи горски пожара, избухнали на 18 и 19 юни, които изгориха площ от над 2600 хектара държавни гори. 
            
            
               (2)Сушата и пожарите са с природен характер, поради което попадат в основното приложно поле на фонд „Солидарност“ на Европейския съюз.
            
            
               (3)Заявлението на Кипър беше получено на 5 септември 2016 г. в рамките на дванадесетседмичния срок след регистрирането на първата щета на 14 юни 2016 г., когато бяха взети първите официални мерки срещу сушата. След искане от страна на Комисията, на 21 октомври 2016 г. беше предоставена допълнителна информация за потвърждаване на верността на тези дати. Заявлението следователно беше получено в рамките на определения в Регламента срок.
            
            
               (4)В своето заявление Кипър поиска авансово плащане, както е предвидено в член 4а от Регламента. На 17 ноември 2016 г. Комисията прие Решение за изпълнение C(2016) 7572, с което предостави  авансово плащане от 10 % в размер на 729 876 евро от очакваната финансова помощ от фонда, и впоследствие я изплати изцяло на Кипър.
            
            
               (5)Кипърските органи оцениха общите преки щети, причинени от бедствието, на 180,803 милиона евро. Сумата представлява 1,78% от брутния национален доход (БНД) на Кипър и надвишава приложимия за Кипър праг за „големи бедствия“ за мобилизиране на средства от фонд „Солидарност“, който през 2016 г. е 100,412 милиона евро (т.е. 0,6% от БНД по данни от 2014 г.). Тъй като приблизителните общи преки щети надвишават прага за „големи бедствия“, бедствието се определя като „голямо природно бедствие“. 
            
            
               (6)Що се отнася до въздействието и последиците от бедствието, недостигът на вода причини сериозни щети на селското стопанство, домакинствата и околната среда. Той засегна общо 374 села. Големи части от областите Никозия, Ларнака и Фамагуста понесоха 100 % щети по влаголюбивите култури (например ечемик, пшеница и други ненапоявани фуражни култури). Водният приток във водохранилищата беше сериозно намалял. По-конкретно язовир „Курис“, основният източник на вода за пречиствателните станции и за напояване, пострада от недостиг на вода. Въз основа на историческите данни от 1901 г. валежите в периода между октомври 2015 г. и юни 2016 г. бяха шестите най-слаби за последните 104 години и четвъртите най-слаби за последните 50 години.  В допълнение към горепосоченото въздействие на сушата, в средата на юни 2016 г. топлинна вълна се разпростря над Кипър, като предизвиква два големи горски пожара. Първият пожар в Аргака  изгори площ от 763 хектара от държавния горски масив на Пафос. Вторият пожар в Солеа изгори площ от 1897 хектара, повечето от които са част от държавния горски масив  „Аделфи“.
            
            
               (7)Кипърските органи изчислиха, че разходите за основните неотложни и възстановителни действия, отговарящи на условията по член 3, параграф 2 от Регламента, възлизат на 49 милиона евро, като тези разходи бяха представени с разбивка по видове действия. Най-големият дял от разходите за тези действия (над 46,082 милиона евро) се отнася до разходите за намесата на аварийните служби в борбата с горските пожари. Вторият най-голям дял от разходите се отнася до незабавното възстановяване на засегнатите природни зони с цел предотвратяване на непосредствените последици от ерозията на почвата, възлизащи на 2,484 милиона евро.
            
            
               (8)Засегнатият регион е „по-силно развит регион“ по линия на европейските структурни и инвестиционни фондове (за периода 2014—2020 г.). Кипърските органи не са уведомили Комисията за намерението си да пренасочат средства от програмите по европейските структурни и инвестиционни фондове към мерки за възстановяване. 
            
            
               (9)Що се отнася до прилагането на законодателството на Съюза относно предотвратяването и управлението на риска от бедствия, в момента няма в ход процедура за нарушение. Съответното законодателство на Съюза относно горските пожари е Решение № 1313/2013/ЕС на Европейския парламент и на Съвета от 17 декември 2013 г. относно Механизъм за гражданска защита на Съюза, като по-специално са приложими разпоредбите на член 6 (Управление на риска). С цел спазване на правото на Съюза бе разработена карта на риска от пожар за Кипър в рамките на Споразумението за сътрудничество № 21283-2003-10 SOSC ISP CY между Съвместния изследователски център (JRC) на Европейската комисия и Департамента по горите на Република Кипър. Управлението на риска от бедствия като сушата в селското стопанство съгласно Регламент (ЕС) № 1305/2013 на Европейския парламент и на Съвета от 17 декември 2013 г. предвижда създаването и мобилизирането на инструмент за стабилизиране на доходите в рамките на общата селскостопанска политика. Кипър обяви, че не възнамерява да използва инструмента за стабилизиране.
            
            
               (10)Към датата на подаване на заявлението по отношение на Кипър нямаше задействана процедура за установяване на неизпълнение на задължение във връзка със законодателството на Съюза, което се отнася до характера на бедствието.
            
            
               (11)Органите на Кипър потвърдиха, че допустимите разходи нямат застрахователно покритие.
            
         
         
            
               2.3Португалия — пожари на остров Мадейра през 2016 г.
            
            
               (1)През периода 8—13 август 2016 г. португалският остров Мадейра пострада от големи горски пожари, изгорили площ от 6000 хектара. Пожарите бяха предизвикани от високи температури, много силни ветрове и изключително ниска влажност. Те доведоха до разрушаването на основна инфраструктура, обществени сгради, частни домове и дружества, както и до нанесени щети на селското стопанство.
            
            
               (2)Пожарите са с природен характер, поради което попадат в основното приложно поле на фонд „Солидарност“ на Европейския съюз.
            
            
               (3)Заявлението на Португалия беше получено на 21 септември 2016 г. в рамките на дванадесетседмичния срок след регистрирането на първата щета на 8 август 2016 г. Заявлението следователно беше получено в рамките на определения в Регламента срок.
            
            
               (4)В своето заявление Португалия поиска авансово плащане, както е предвидено в член 4а от Регламента. На 9 ноември 2016 г. Комисията прие Решение за изпълнение C(2016) 7250, с което предостави авансово плащане от 10 % в размер на 392 500 евро от очакваната финансова помощ от фонда, и впоследствие я изплати изцяло на Португалия.
            
            
               (5)Португалските органи оцениха общите преки щети, причинени от бедствието, на 157 милиона евро. Тази сума представлява само 15% от прага за „големи бедствия“ за мобилизиране на средства от фонд „Солидарност“ на Европейския съюз, който праг възлиза на 1 026,714 милиона евро, приложим за Португалия през 2016 г. (0,6% от 171 119 милиона евро по цени от 2014 г.). 
            
            
               (6)Тъй като общият размер на преките щети остава под прага за големи бедствия за задействане на фонд „Солидарност“, заявлението беше представено и разгледано въз основа на критериите за „регионални бедствия“, определени в член 2, параграф 3 от Регламента, в който регионалното бедствие се определя като всяко природно бедствие, което предизвиква преки щети в регион на ниво NUTS 2 на отговаряща на условията държава в размер на над 1,5 % от брутния вътрешен продукт (БВП) на този регион.  Тъй като заявлението на Португалия се отнася до остров Мадейра (PT30 — Região Autónoma da Madeira), приложимият праг за БВП е 1%, тъй като това е най-отдалечен регион по смисъла на член 349 от Договора за функционирането на Европейския съюз. Докладваните преки щети в размер на 157 милиона евро представляват 3,84% от БВП на региона (4 085 милиона евро по данни от 2014 г.) и следователно надвишават прага от 1 %, посочен в член 2, параграф 3 от Регламента. Поради това подаденото от Португалия заявление отговаря на условията за отпускане на средства от фонд „Солидарност“.
            
            
               (7)Що се отнася до въздействието и последиците от бедствието, столицата Фуншал и община Калета бяха сериозно засегнати, като бе оказано силно въздействие върху ежедневния живот и имуществото на населението, включително три жертви. Изгорялата площ обхваща 6 000 хектара, от които 560 хектара са защитени зони, принадлежащи към мрежата „Натура 2000“. Бяха нанесени щети и на „Quinta do Monte“, известен исторически обект, собственост на правителството. Освен това Португалия съобщи за щети по 233 къщи, 154 от които са били напълно разрушени. Няколко земеделски стопанства бяха засегнати и 24 дружества и 5 хотела понесоха щети, както и местно училище и болница. В допълнение на това беше засегната основна инфраструктура, като магистрални електропроводи, захранващи 400 потребители.
            
            
               (8)Португалските органи изчислиха, че разходите за основните неотложни и възстановителни действия, отговарящи на условията по член 3, параграф 2 от Регламента, възлизат на 7,347 милиона евро, като тези разходи бяха представени с разбивка по видове действия. Най-големият дял от разходите за тези действия (над 1,816 милиона евро) е свързан с разходите за временно настаняване. Вторият по големина дял на разходите се отнася до мерките за разчистване и възлиза на 1,756 милиона евро. 
            
            
               (9)Засегнатият регион е „по-слабо развит регион“ по линия на европейските структурни и инвестиционни фондове (за периода 2014—2020 г.). Португалските органи  уведомиха Комисията за намерението си да пренасочат средства от програмите по европейските структурни и инвестиционни фондове към мерки за възстановяване. 
            
            
               (10)Що се отнася до прилагането на законодателството на Съюза относно предотвратяването и управлението на риска от бедствия, в момента няма в ход процедура за нарушение. В заявлението на Португалия се прави преглед на въведените превантивни мерки. Например през 2015 г. в Резолюция № 56/2015 на Съвета на министрите, публикувана в Официален вестник № 147 на Португалската република от 30 юли 2015 г. бяха одобрени Стратегическата рамка за политиката в областта на изменението на климата, Националната програма по изменението на климата и Националната стратегия за адаптиране към изменението на климата, стратегическите документи в съответствие със законодателството на ЕС за предотвратяване и управление на рисковете, свързани с характера на бедствия като горските пожари. 
            
            
               (11)Към датата на подаване на заявлението по отношение на Португалия нямаше задействана процедура за установяване на неизпълнение на задължение във връзка със законодателството на Съюза, което се отнася до характера на бедствието.
            
            
               (12)Португалските органи потвърдиха, че няма застрахователно покритие на допустимите разходи, с изключение на вече определената сума от 360 000евро.
            
            
               3.Финансиране
            
            
               Методиката за изчисляване на помощта от фонд „Солидарност“ беше изложена в годишния доклад за фонд „Солидарност“ за периода 2002—2003 г. и беше приета от Съвета и от Европейския парламент.
            
            
               Тъй като солидарността беше главното основание за създаването на фонда, Комисията счита, че помощта от него следва да бъде прогресивна. Това означава, че в съответствие с досегашната практика частта от щетите, надвишаваща прага за „големи бедствия“ за мобилизиране на средства от фонда (т.е. 0,6 % от БНД или 3 милиарда евро по цени от 2011 г., в зависимост от това коя е най-малката сума), следва да води до по-голям интензитет на помощта в сравнение с щетите до този праг. Процентът, прилаган в миналото при определянето на отпусканите за големи бедствия средства, е 2,5 % от общите преки щети под прага за големи бедствия и 6 % от щетите над прага. Що се отнася до регионалните бедствия и бедствията, приети съгласно разпоредбата за съседна държава, ставката е 2,5 %. 
            
            
               Помощта по фонд „Солидарност“ не може да надвишава общия размер на предвидените разходи за допустимите действия, посочени в съответните параграфи (параграф 5) по-горе за Обединеното кралство, Кипър и Португалия.
            
            
               При изчисляване на общата сума на помощта по линия на фонд „Солидарност“ на Европейския съюз ставката от 2,5 % бе приложена за случаите на Обединеното кралство и Португалия, тъй като общите преки щети са под техните съответни прагове за големи бедствия. В случая с Кипър ставката от 2,5 % бе приложена до нивото на приложимия за страната праг за големи бедствия, докато 6 % бяха приложени за частта от общите преки щети над този праг.
            
            
               Поради това Комисията предлага да се приложат същите проценти и да се мобилизират следните суми за помощ:
            
            
               
         
         
            
                     
                        Бедствие
                     
                  
                  
                     
                        Общ размер на преките щети 
                        
                     
                     
                     
                        (в милиони евро)
                     
                  
                  
                     
                        Приложен праг за регионални бедствия
                     
                     
                     
                     
                        (в милиони евро)
                     
                  
                  
                     
                        Приложен праг за големи бедствия
                     
                     
                     
                     
                        (в милиони евро)
                     
                  
                  
                     
                        2,5 % от общите преки щети до прага за големи бедствия
                     
                     
                        (в евро)
                     
                  
                  
                     
                        6 % от общите преки щети над прага за големи бедствия
                     
                     
                        (в евро)
                     
                  
                  
                     
                        Общ размер на предложената помощ
                        
                     
                     
                     
                        (в евро)
                     
                  
               
                     
                        Обединено кралство — наводнения през 2016 г. (регионално бедствие)
                     
                  
                  
                     
                        2 412,042
                     
                  
                  
                     
                     
                        626,764
                     
                     
                  
                  
                     
                     
                        Не е приложимо
                     
                  
                  
                     
                        60 301 050
                     
                  
                  
                     
                     
                        —
                     
                  
                  
                     
                        60 301 050
                     
                  
               
                     
                        Кипър — суша и пожари през 2016 г. (голямо бедствие)
                     
                  
                  
                     
                        180,803
                     
                  
                  
                     
                        Не е приложимо
                     
                  
                  
                     
                     
                        101,412
                     
                  
                  
                     
                        2 535 300
                     
                  
                  
                     
                     
                        4 763 460
                     
                  
                  
                     
                        7 298 760
                     
                  
               
                     
                        Португалия — пожари на остров Мадейра през 2016 г. (регионално бедствие)
                     
                  
                  
                     
                        157,000
                     
                  
                  
                     
                        40,850
                     
                  
                  
                     
                     
                        Не е приложимо
                     
                  
                  
                     
                        3 925 000
                     
                  
                  
                     
                        —
                     
                  
                  
                     
                        3 925 000
                     
                  
               
                     
                     
                        ОБЩО
                     
                  
                  
                     
                     
                        71 524 810
                     
                  
               
               Това е първото предложение за решение за мобилизиране на средства от фонд „Солидарност“ на Европейския съюз през 2017 г. Общата сума, която е налична и може да бъде мобилизирана по линия на фонд „Солидарност“ на Европейския съюз в началото на 2017 г., е 1 115 121 612 евро и тя е сбор от разпределените средства за 2017 г. в размер на 563 081 210 евро (т.е. 500 000 000 евро по цени от 2011 г.) в съответствие с член 10, параграф 1 от Регламента за многогодишната финансова рамка
                  5
                (МФР) плюс всички разпределени средства за 2016 г. в размер на 552 040 402 евро (т.е. 500 000 000 евро по цени от 2011 г.), останали неизразходвани и пренесени за една година, в съответствие с член 10, параграф 2 от Регламента за МФР. 
            
            
               Тъй като общата сума на предложената помощ е под общата сума, която е налична и може да бъде мобилизирана по линия на фонд „Солидарност“ на Европейския съюз през 2017 г., разпоредбите за таваните на Регламента за МФР са спазени. 
            
            
               4.Заключение 
            
            
               Комисията предлага да се мобилизират средства от фонд „Солидарност“ на Европейския съюз за представените по-горе три случая, свързани с Обединеното кралство, Кипър и Португалия, и да се изменени бюджетът за 2017 г., като се увеличат средствата по бюджетна статия 13 06 01 „Подпомагане на държавите членки в случай на мащабно природно бедствие със сериозно отражение върху условията на живот, околната среда или икономиката“ с 71 524 810 евро под формата на бюджетни кредити за поети задължения и за плащания.  
            
            
               Тъй като фонд „Солидарност“ на Европейския съюз е специален инструмент съгласно определението в Регламента за МФР, съответните бюджетни кредити следва да бъдат включени в бюджета извън съответните тавани на МФР.
            
            
               Комисията е уверена, че сумата от 71 524 810 евро за бюджетни кредити за плащания може да бъде преразпределена в рамките на бюджета за 2017 г. На този ранен етап на изпълнение Комисията обаче все още не може да определи точен източник на средствата. Поради това Комисията предлага да впише в настоящия проект на коригиращ бюджет (ПКБ) отрицателен резерв за бюджетни кредити за плащания по бюджетна статия 40 03 01 за сумата от 71 524 810 евро.
            
            
               В съответствие с член 47 от Финансовия регламент
                  6
                Комисията ще намали отрицателния резерв възможно най-скоро чрез трансфер на бюджетни кредити от други бюджетни позиции в съответствие с процедурата, определена в членове 26 и 27 от същия регламент.
            
         
         
            
                  
                     (1)
                  OB L 298, 26.10.2012 г., стр. 1.
               
               
                  
                     (2)
                  OВ L XX, XX.XX.2017 г.
               
               
                  
                     (3)
                  
                        Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (ОВ L 311, 14.11.2002 г., стр. 3), изменен с Регламент (ЕС) № 661/2014 на Европейския парламент и на Съвета от 15 май 2014 г. (ОВ L 189, 27.6.2014 г., стр. 143).
               
               
                  
                     (4)
                   UKC2-Northumberland, UKD1-Cumbria, UKD3-Great Manchester, UKD4-Lancashire, UKE2-North Yorkshire, UKE4-West Yorkshire, UKL1-West Wales and the Valleys, UKM2-Eastern Scotland,   UKM3-South Western Scotland, UKM5-North Eastern Scotland и UKN0-Northern Ireland.
               
               
                  
                     (5)
                  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).
               
               
                  
                     (6)
                  OB L 298, 26.10.2012 г., стр. 1.